**OVERDRAGELSESERKLÆRING**

Denne erklæringen er avgitt…….(dato) av student ………((Studenten) til OsloMet – storbyuniversitetet (OsloMet).

Alle muntlige og skriftlige data, prosesser, produkter, metoder, muntlige og skriftlige informasjoner eller analyseverktøy (”Resultater”) som utvikles, oppdages eller på annen måte frembringes av Studenten eller noen på Studentens vegne ved gjennomføringen av prosjektet ….… (navn på prosjektet -”Prosjektet”) skal tilfalle OsloMet. Det samme gjelder alle rettigheter til tekniske løsninger, metoder, prosesser og prosedyrer som fremkommer som Resultat av Prosjektet, enten disse kan patenteres eller ikke, samt alle opphavsrettigheter, varemerker, mønster, tegninger, spesifikasjoner, prototyper, know-how og lignende (også definert som ”Resultater”). Dette inkluderer også retten til å fjerne feil, endre design, å utvikle Resultatet videre, reprodusere, overføre, reprodusere slik det fremstår og med lyd, publisere, oppbevare eller ellers modifisere, bruke og utnytte Resultatene.

Studenten kan bruke Resultatene som dokumentasjon og publisere i vitenskapelige tidsskrifter, faglige møter og konferanser, populærvitenskapelige artikler og lignende med de begrensninger som eventuelt følger av en signert avtale om utsatt offentliggjørelse/taushetsplikt.

I henhold til lov om åndsverk beholder Studenten alltid de ideelle rettigheter til eget bidrag. Det betyr retten til å bli navngitt og respektretten (det som er gjenstand for opphavsrett skal ikke ødelegges eller vanæres).

Studenten har ikke rett til å selge Resultater og opphavsrettigheter som er overdratt til OsloMet i henhold til denne erklæring.

OsloMet er berettiget til å sikre Resultatene på enhver måte, herunder ved å søke patent, varemerker, mønster og lignende. Studenten plikter å bistå OsloMet i dette. Studenten plikter også å bistå den OsloMet overdrar Resultatene og opphavsrettighetene til. I tilfelle OsloMet, eller den OsloMet har overført rettighetene til, skal søke om patent, vil Studenten bli oppført som oppfinner i patentsøknaden.

I tilfelle av rettstvist vedrørende mulig ugyldighet eller rettighetskonflikt med tredjemann, plikter Studenten å bistå OsloMet. OsloMet har alene avgjørelsesmyndighet i alle nevnte henseender, herunder alle forhold knyttet til patenter og patentsøknader, mulige prosessuelle skritt og rettergang.

OsloMet er ikke forpliktet til å nyttiggjøre seg Resultatene.

OsloMet kan overdra Resultater og opphavsrettigheter i henhold til denne avtale.

Denne overdragelseserklæringen skal være undergitt norsk rett. Eventuelle tvister skal søkes løst ved forhandlinger. Hvis forhandlingene ikke fører frem, kan tvisten bringes inn for de alminnelige domstoler. Oslo tingrett vedtas som verneting i forbindelse med eventuelle tvister.

Erklæringen vil bli arkivert sammen med annen dokumentasjon tilknyttet Prosjektet.

Jeg bekrefter å ha lest, og er innerforstått med hva overdragelse av Resultater innebærer.

Navn:…………………………………………….

Studiested:……………………………………………..

Sted og dato:………………………………………..